Source: http://mikkeli.cloudnc.fi/fi-FI/Toimielimet/Kasvatus_ja_opetuslautakunta/Kokous_1362019/Mikkelin_paikallinen_varhaiskasvatussuun(22090)
Timestamp: 2020-02-28 19:32:52+00:00

Document:
Mikkelin paikallinen varhaiskasvatussuunnitelma 1.8.2019 alkaen | Mikkeli
Mikkelin paikallinen varhaiskasvatussuunnitelma 1.8.2019 alkaen
Kasvatus- ja opetuslautakunta, kokous 13.6.2019
§ 65 Mikkelin paikallinen varhaiskasvatussuunnitelma 1.8.2019 alkaen
MliDno-2019-1142
Opetushallitus antoi määräyksen uusista varhaiskasvatussuunnitelman perusteista 19.12.2018. Uudet perusteet tulevat voimaan 1.1.2019 alkaen. Paikalliset varhaiskasvatussuunnitelmat päivitetään kansallisten perusteiden mukaisesti ja otetaan käyttöön elokuussa 2019. Uusien paikallisten suunnitelmien käyttöönottoon saakka noudatetaan nykyisten perusteiden (2016) mukaan laadittuja suunnitelmia.
Varhaiskasvatussuunnitelman perusteet on varhaiskasvatuslain (540/2018) perusteella Opetushallituksen antama valtakunnallinen määräys, jonka mukaan paikalliset ja lasten varhaiskasvatussuunnitelmat laaditaan ja varhaiskasvatus toteutetaan. Varhaiskasvatussuunnitelman perusteiden laatimista ohjaa erityisesti varhaiskasvatuslaki, jossa säädetään lapsen oikeudesta varhaiskasvatukseen sekä varhaiskasvatuksen tavoitteista. Esiopetus, jota säätelee perusopetuslaki (628/1998) ja perusopetusasetus (852/1998), on osa varhaiskasvatusta. Esiopetusta ohjaa Opetushallituksen määräyksenä annettu Esiopetuksen opetussuunnitelman perusteet.
Uudet varhaiskasvatussuunnitelman perusteet on päivitetty uuden varhaiskasvatuslain (540/2018) mukaiseksi sisältöjen, käsitteiden ja lähdeviitteiden osalta. Tarkennuksia on tehty mm. lapsen varhaiskasvatussuunnitelmaan, varhaiskasvatuksen eri toimintamuotoihin, vuorohoidon järjestämiseen, kiusaamisen ja häirinnän ehkäisyn osalta, lain soveltamiseen avoimen varhaiskasvatuksen osalta. Lisäksi yhdenvertaisuus on lisätty varhaiskasvatuksen tavoitteisiin, lapsen etu on nostettu keskiöön sekä on tuotu esiin Vardan - varhaiskasvatuksen tietovarannon käyttöönoton hyödyntäminen.
Uusien valtakunnallisten varhaiskasvatussuunnitelman perusteiden pohjalta Mikkelin paikallinen varhaiskasvatussuunnitelmatyön ohjausryhmä on päivittänyt paikallisen vasun osion. Työryhmään on kuulunut päiväkodinjohtajat Pirkko Rahikainen, työryhmän puheenjohtaja, Maarit Luukkonen, Pirjo Laakso-Vartiainen, Anne Jukarainen, Sini Lahtinen, Kirsi Väisänen, yksityisten päiväkotien edustaja ja varhaiskasvatuksen erityisopettaja Jaana Vainio sekä varhaiskasvatusjohtaja Pirjo Vartiainen.
Valtakunnallinen varhaiskasvatussuunnitelma Mikkelin paikallisella osiolla täydennettynä on luettavissa myös sähköisenä. Mikkelin varhaiskasvatuksessa siirrytään syksystä 2019 alkaen paperisesta lapsen varhaiskasvatussuunnitelman käytöstä sähköisen varhaiskasvatussuunnitelman käyttöön.
Kasvatus- ja opetuslautakunta päättää, että Mikkelin kaupungin paikallinen varhaiskasvatussuunnitelma otetaan käyttöön 1.8.2019 alkaen.
Pirkko Rahikainen, Maarit Luukkonen, Pirjo Laakso-Vartiainen, Anne Jukarainen, Sini Lahtinen, Jaana Vainio, Pirjo Vartiainen rolli@paivakotirolli.fi, Seija Manninen
§ 63 Ilmoitusasiat ja viranhaltijoiden päätökset tiedoksi
§ 64 Sivistyksen ja hyvinvoinnin palvelualueen kokousajat 1.8.2019 - 31.1.2020/kasvatus- ja opetuslautakunta
§ 66 Yksityisen perhepäivähoidon kuntalisä
§ 67 Varhaiskasvatuksen toiminnan arviointi
§ 68 Mikkelin perusopetuksen opetussuunnitelman muutokset

References: § 65

§ 63

§ 64

§ 66

§ 67

§ 68